b'\n_START_ARTICLE_\nFerrocarril Berl\xc3\xadn-Bagdad\n_START_PARAGRAPH_\nEl ferrocarril Berl\xc3\xadn-Bagdad fou un projecte de via f\xc3\xa8rria pensat pels alemanys per assegurar el comer\xc3\xa7 amb la zona de la mar Negra, Orient Mitj\xc3\xa0 i fins a l\'oce\xc3\xa0 \xc3\x8dndic. La base fou el ferrocarril Istanbul-Eskisehir, constru\xc3\xaft el 1871 i que el 1889 va caure sota control financer alemany amb el nom de "Ferrocarrils Otomans". La l\xc3\xadnia fou perllongada fins a Konya on es va crear un projecte d\'irrigaci\xc3\xb3, i despr\xc3\xa9s va arribar a Ankara el 1892. Els alemanys van obtenir concessions pel port d\'Alexandretta (prov\xc3\xadncia de Hatay) i per la l\xc3\xadnia Bagdad-B\xc3\xa0ssora. Quan va comen\xc3\xa7ar la I Guerra Mundial la l\xc3\xadnia restava sense acabar al nord de l\'Iraq i a la zona de les muntanyes del Taure, i ja no es va completar.'